- మార్చి త్రైమాసికానికి 9435 కోట్ల లాభం
- ఒక్క రోజు లాభం దాదాపు 105 కోట్లు..
- కలిసొచ్చిన పెట్రోకెమికల్స్‌ వ్యాపారం
- 18 కోట్లకు జియో వాడకందారుల సంఖ్య
న్యూఢిల్లీ: రిలయన్స్‌ ఇండిస్టీస్‌ (ఆర్‌ఐఎల్‌) మార్చితోముగిసిన త్రైమాసికానికి అద్భుతమైన ఆర్థిక ఫలితలను ప్రకటించింది. జనవరి-మార్చి మధ్య కాలానికి కంపెనీ లాభం 17.26 శాతం మేర పెరిగి రూ.9,435 కోట్లకు చేరుకుంది. ఒక్క త్రైమాసికంలో సంస్థ ఇంత భారీ లాభాలను నమోదు చేయడం ఇదే తొలిసారి. గత ఏడాది ఇదే త్రైమాసికంలో సంస్థ లాభం రూ.8,046 కోట్లుగా ఉంది. సంస్థ ఏకీకృత అమ్మకాలు కూడా 29.34 శాతం మేర పెరిగి రూ.92,889 కోట్ల నుంచి రూ.1.2 లక్షల కోట్లకు చేరుకున్నాయి. డిసెంబరు త్రైమాసికంతో పోలిస్తే మార్చి త్రైమాసికంలో మరింత మెరుగైన లాభాలను నమోదు చేయడం విశేషం. కంపెనీ పెట్రోకెమికల్‌ విభాగం మెరుగైన పనితీరును కనబరచడం మూలంగం సంస్థ రికార్డు లాభాలను నమోదు చేయగలిగిందని ఆర్‌ఐఎల్‌ తెలిపింది. కొత్త అందుబాటులోకి తెచ్చిన రిఫైనరీ ఆఫ్‌-గ్యాస్‌ క్రాకర్‌ (ఆర్‌వోసీజీ) వల్ల ఉత్పత్తి సామర్థ్యం పెరిగి మెరుగైన లాభాలు నమోదు అయినట్టుగా కంపెనీ వెల్లడింది.
510 కోట్లకు జియో లాభాలు..
రిలయన్స్‌ అనుబంధ టెలికాం సంస్థ రిలియన్స్‌ జియో మార్చి త్రైమాసికానికి రూ.510 కోట్ల లాభాలను నమోదు చేసింది. అంతకు ముందు డిసెంబరు త్రైమాసికంతో పోలిస్తే ఇది 1.2 శాతం అధికం. డిసెంబరు త్రైమాసికంలో సంస్థ రూ.134 కోట్ల లాభాలను మాత్రమే ఆర్జించింది. దీంతో సంస్థకు సగటున ఒక వినియోగదారు నుంచి వచ్చే ఆదాయం రూ.134కు చేరింది. జియో ఆదాయం 3.6 శాతం మేర పెరిగి రూ.8,404 కోట్లకు చేరుకుంది. తమ సంస్థ బ్రాడ్‌బ్యాండ్‌ వినియోగదారుల విస్తృతి 18.66 కోట్లకు చేరిందిన సంస్థ తెలిపింది. అది అంతకు ముందు త్రైమాసికంలో 16.01 కోట్లుగా ఉంది.
మీ స్నేహితులకు రికమెండ్ చెయ్యండి